Brandvæsnet i Løgstør blev natten til mandag kaldt ud til en brand. En husejer forsøgte at tørre brænde på en tændt brændeovn. Det lykkedes i sådan en grad, at der gik ild i træet. - Hans hund begyndte at gø, så manden vågnede og han fik selv slukket ilden. Han er nu sigtet for overtrædelse af beredskabsloven, siger vagtchef ved Nordjyllands Politi Poul Badsberg.

Opsummering:
En husejer i Løgstør kan takke sin hund for at brand ikke udviklede sig.